**DôVODOVÁ SPRÁVA**

1. **Všeobecná časť**

Návrh zákona, ktorým sa mení a dopĺňa zákon č. 251/2012 Z.z. o energetike a o zmene a doplnení niektorých zákonov (ďalej len „**novela zákona**“) predkladajú poslanci Národnej rady Slovenskej republiky Alojz Přidal, Ján Hudacký, Jozef Mikuš a Gabriel Csicsai

Cieľom predkladanej novely zákona je odstrániť nedostatky existujúcej právnej úpravy vo vzťahu k novozavedenej a nesystematickej platbe za prístup do prenosovej alebo distribučnej sústavy a stanoviť maximálnu výšku tejto platby v závislosti na množstve dodanej energie do sústavy. Predkladaná novela zákona má za cieľ zabrániť diskriminácii medzi výrobcami elektriny pripojenými do distribučnej sústavy a výrobcami elektriny pripojenými do prenosovej sústavy a medzi výrobcami elektriny z rozličných zdrojov výroby elektriny. Novela zákona má rovnako za cieľ zvýšiť právnu istotu a posilniť ochranu práv výrobcov elektriny.

Predkladaný návrh zákona nemá vplyv na štátny rozpočet a bude mať pozitívny dopad na podnikateľskú sféru. Predkladaný návrh zákona nevyvoláva sociálne vplyvy ani vplyvy na informatizáciu spoločnosti a životné prostredie.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

1. **Osobitná časť**

**K čl. 1:**

Predkladaná novela zákona vkladá do ustanovenia § 27 nový odsek 6 ktorým sa obmedzuje maximálna výška platby za prístup do prenosovej alebo distribučnej sústavy pre každého výrobcu elektriny, ktorý je povinný uhrádzať platbu za prístup do prenosovej alebo distribučnej sústavy, na sumu 0,50 eura za jednu MWh elektriny dodanej do prenosovej alebo distribučnej sústavy výrobcom elektriny.

**K čl. II:**

Navrhuje sa dátum účinnosti zákona k 1. Júl 2014.

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:**

Poslanci Národnej rady Slovenskej republiky Alojz Přidal, Ján Hudacký, Jozef Mikuš a Gabriel Csicsai

1. **Názov návrhu zákona:**

Návrh zákona, ktorým sa mení a dopĺňa zákon č. 251/2012 Z.z. o energetike a o zmene a doplnení niektorých zákonov.

1. **Predmet návrhu zákona:**
2. je upravený v primárnom práve Európskej únie a to v hlave XXI Energetika, čl. 194 Zmluvy o fungovaní Európskej únie,
3. je upravený v sekundárnom práve Európskej únie, a to v:

Nariadenie Komisie (EÚ) č. 838/2010 z 23. septembra 2010, ktorým sa ustanovujú usmernenia týkajúce sa mechanizmu kompenzácie medzi prevádzkovateľmi prenosových sústav a spoločného regulačného prístupu k spoplatneniu prenosov (Úradný vestník Európskej únie L250 z 24.9.2010)

1. nie je upravený v judikatúre Súdneho dvora Európskej únie.
2. **Záväzky Slovenskej republiky vo vzťahu k  Európskej únii:**

bezpredmetné

1. **Stupeň zlučiteľnosti návrhu právneho predpisu s právom  Európskej únie:**

úplne

**DOLOŽKA VYBRANÝCH VPLYVOV**

**A.1 Názov materiálu:**

Návrh zákona, ktorým sa mení a dopĺňa zákon č. 251/2012 Z.z. o energetike a o zmene a doplnení niektorých zákonov.

**A.2 Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy  - vplyvy na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3 Poznámky**

bezpredmetné

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.